## Obvezatne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i uprave

### NN 111/2000 (10.11.2000.), Obvezatne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i uprave

# DRŽAVNO IZBORNO POVJERENSTVO

2197

Na osnovu članka 29. stavka 1. Zakona o izboru članova pred­stavničkih
tijela jedinica lokalne samouprave i uprave
(»Narodne novine«, br. 90/92, 69/95, 59/96 i 63/96), Državno izborno
povjerenstvo Republike Hrvatske propisuje

OBVEZATNE UPUTE BROJ
OLS – II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I UPRAVE

1. Odluka Vlade Republike Hrvatske o raspisiva­nju izbora za članove Općinskog
vijeća Općine Ljubeščica  objav­ljena je
dana 9. studenoga 2000. godine (»Narodne novine«, broj 110/2000).

2. Rokovi teku od dana

**10. studenoga 2000. godine od 00:00 sati**

3. Prijedlozi kandidata za članove predstavničkog tijela jedinice
lokalne samouprave navedene u točki 1. ovih Obvezatnih uputa koji se biraju
pojedinačno u izbornoj jedinici kao i prijedlozi lista kandidata moraju biti
dostav­ljeni Općinskom izbornom povjerenstvu Općine Ljubeščica najkasnije u
roku od 12 dana, dakle do

**21. studenoga 2000. godine do 24:00 sata**

(Članak 16. stavak 1. i 2.)

4. Općinsko izborno povjerenstvo Općine Ljubeščica od svih pravova­ljano
predloženih kandidata mora sastaviti i objaviti listu kandidata izborne
jedinice u roku od 48 sati od isteka roka iz točke 3. ovih Obvezatnih uputa.

Općinsko izborno povjerenstvo Općine Ljubeščica mora prihvatiti i
objaviti sve pravova­ljano predložene kandidacijske liste, kao i zbirnu listu
svih pravova­ljano predloženih kandidatskih lista u roku od 48 sati od isteka
roka iz točke 3. ovih Obvezatnih uputa.

Općinsko izborno povjerenstvo Općine Ljubeščica mora objaviti u lokalnim
glasilima listu kandidata izborne jedinice, te sve prih­vaćene kandidatske
liste i zbirnu listu kandidatskih lista za izbor članova predstavničkog tijela
u roku od 48 sati od isteka roka iz točke 3. ovih Obvezatnih uputa, dakle do:

**23. studenoga 2000. godine do 24:00 sata**

(Članak 17. stavak 1., 2. i 3.)

5. Izborna promi­džba traje od dana objave lista kandidata izbornih
jedinica i zbirne kandidatske liste jedinice lokalne samouprave pa do 24 sata
prije izbora, dakle od

**24. studenoga 2000. godine od 00:00 sati do**

**8. prosinca 2000. godine do 24:00 sata**

(Članak 19.)

6. Zabrana izborne promi­džbe (izborna šut­nja) kao i svako objav­ljiva­nje
prethodnih rezultata ili procjena rezultata izbora traje od:

**9. prosinca 2000. godine od 00:00 sati do**

**10. prosinca 2000. godine do 24:00 sata**

(Članak 21.)

7. Općinsko izborno povjerenstvo Općine Ljubeščica mora imenovati članove
i zamjenike članova biračkih odbora najkasnije pet dana prije dana održava­nja
izbora za članove Općinskog vijeća dakle do:

**4. prosinca 2000. godine do 24:00 sata**

(Članak 36. stavak 3.)

8. Općinsko izborno povjerenstvo Općine Ljubeščica mora objaviti koja su
biračka mjesta određena s naznakom koji će birači glasovati na pojedinom biračkom
mjestu najkasnije pet dana prije dana održava­nja izbora, dakle do:

**4. prosinca 2000. godine do
24:00 sata**

(Članak 37. stavak 3.)

9. Glasova­nje traje
neprekidno

**10. prosinca 2000. godine od
7:00 do 19:00 sati**

Biralište se zatvara u 19:00
sati. Biračima koji su se zatekli na biralištu omogućit će se glasova­nje i
nakon 19 sati.

(Članak 44. stavak 1.)

10. Birački odbor mora
dostaviti zapisnik o svom radu s ostalim izbornim materijalom Općin­skom
izbornom povjerenstvu Općine Ljubeščica najkasnije u roku od 12 sati od zatvara­nja
birališta, dakle do

**11. prosinca 2000. godine do
7:00 sati**

(Članak 49.)

11. Općinsko izborno
povjerenstvo Općine Ljubeščica utvrdit će rezultate glasova­nja na biračkim
mjestima na svom području najkasnije u roku od 24 sata od zatvara­nja birališta,
dakle do

**11. prosinca 2000. godine do
19:00 sati**

(Članak 50. stavak 1.)

12. Općinsko izborno
povjerenstvo Općine Ljubeščica kad utvrdi rezultate glasova­nja, objavit će
odmah rezultate izbora sukladno zapisniku o radu izbornog povjerenstva.

(Članak 53.)

ZaŠtita izbornog prava

13. Ustavnost i zakonitost izbora za članove predstavničkih tijela
jedinice lokalne samouprave nadzire Ustavni sud Republike Hrvatske i rješava
izborne sporove.

(Članak 55.)

14. Prigovor zbog
nepravilnosti u postupku kandidira­nja mogu podnijeti:

– politička
stranka, dvije ili više političkih stranaka, odnosno birači koji su predložili
kandidata za člana predstavničkog tijela jedinica lokalne samouprave odnosno
listu, kao i nezavisni kandidati i nosite­lji nezavisnih lista.

(Članak 56. stavak
1.)

15. Prigovor zbog
nepravilnosti u postupku izbora mogu pod­nijeti samo one stranke o čijim se
kandidatskim listama glasovalo na izborima, nezavisni kandidati, odnosno nosite­lji
nezavisnih lista o kojima se glasovalo.

(Članak 56. stavak
2.)

16. Prigovori zbog
nepravilnosti u postupku kandidira­nja i izbora članova Općinskog vijeća
podnose se nadležnom Župa­nij­skom izbornom povjerenstvu Varaždinske županije u
roku od

**48 sati računajući
od isteka dana kada je izvršena rad­nja na koju je stav­ljen prigovor dakle od
00:00 sati iduće­g dana**

(Članak 57. stavak
1. u svezi s člankom 58. stavak 1.)

17. Županijsko
izborno povjerenstvo Varaždinske županije dužno je donijeti rješe­nje o
prigovoru u roku od

**48 sati od isteka
dana kada mu je dostav­ljen prigovor, odnosno od isteka dana kada su dostav­ljeni
izborni materijali na koje se odnosi prigovor, dakle od 00:00 sati iduće­g
dana.**

(Članak 58. stavak
2.)

18. Protiv rješe­nja
Županijskog izbornog povjerenstva  pod­no­site­lj
prigovora, kao i kandidat za člana predstavničkog tijela je­dinica lokalne
samouprave ima pravo žalbe Ustavnom sudu Republike Hrvatske.

Žalba se podnosi
putem Županijskog izbornog povjerenstva Varaždinske županije Ustavnom sudu
Republike Hrvat­ske.

(Članak 60. stavak
1. i 3.)

19. Žalba se
podnosi u roku od

**48 sati računajući
od isteka dana kad je prim­ljeno pobijano rješe­nje, dakle od 00:00 sati iduće­g
dana**

(Članak 60. stavak
2.)

20. Ustavni sud
Republike Hrvatske dužan je odlučiti o žalbi u roku od

**48 sati od isteka
dana primitka žalbe, dakle od 00:00 sati iduće­g dana.**

(Članak 60. stavak 4.)

Klasa: 013-01/00-01/01
Urbroj: Ls-93/2000
Zagreb, 10. studenoga 2000.

Predsjednik
**Marijan Ramušćak,** v. r.

if !supportEmptyParas endif

Uputa, NN 111/2000-2197